**Eπίδομα Νηπιαγωγείου - Σχολική περίοδος 2024 - 2025**

Για το διάστημα **από την 1η Σεπτεμβρίου 2024 έως και την 31η Αυγούστου 2025** καταβάλλεται στους δικαιούχους το ποσό των **€250**/μήνα, βάσει της ΣΣΕ μεταξύ ΣΥΕΤΕ και ΕΤΕ 2022-2024.

Δικαιούχοι του επιδόματος νηπιαγωγείου είναι γυναίκες & άνδρες, τακτικά μέλη του ΤΥΠΕΤ, με παιδιά γεννηθέντα τα έτη **2019-2020**. Όσον αφορά σε παιδιά εργαζομένων ΕΤΕ, τα οποία δεν είναι ασφαλισμένα στο ΤΥΠΕΤ, το αντίστοιχο επίδομα αποδίδεται από την αρμόδια υπηρεσία της Τράπεζας.

Για την καταβολή του επιδόματος είναι απαραίτητη:

α) η προσκόμιση **βεβαίωσης από την εργασία** (ή αντίγραφο της έναρξης επιτηδεύματος σε περίπτωση ελεύθερου επαγγελματία)του γονέα που δεν απασχολείται στην ΕΤΕ, όπου θα αναφέρεται ότι δεν του χορηγείται επίδομα νηπιαγωγείου,

β) η προσκόμιση **υπεύθυνης δήλωσης** του Ν.1599/86, η οποία συμπληρώνεται από το άμεσο μέλος και αναφέρει ότι ο/η σύζυγος δεν εισπράττει το ανάλογο επίδομα από εργοδότη, ασφαλιστικό φορέα ή οποιονδήποτε άλλο φορέα,

γ) στην περίπτωση που ο/η σύζυγος δεν εργάζεται απαιτείται η προσκόμιση **βεβαίωσης ανεργίας** ή οποιουδήποτε άλλου αποδεικτικού που να **βεβαιώνει το καθεστώς ανεργίας**.

**Επισημαίνεται** ότι το τακτικό μέλος που ασφαλίζει το παιδί δεν πρέπει να διανύει γονική άδεια ή να βρίσκεται σε άδεια άνευ αποδοχών. Ομοίως και ο έτερος γονέας, εφόσον και αυτός εργάζεται στην Εθνική Τράπεζα.

Σε περίπτωση συνταξιοδότησης κατά τη διάρκεια της σχολικής περιόδου, πρέπει να ενημερώνεται άμεσα η αρμόδια υπηρεσία του ΤΥΠΕΤ (Γραφείο Βρεφονηπιακών).

Εργαζόμενοι οι οποίοι συμμετέχουν σε πρόγραμμα εθελούσιας εξόδου της Τράπεζας, δικαιούνται το εν λόγω επίδομα εφόσον επιλέξουν ασφάλιση ΤΥΠΕΤ.

Τα προαναφερόμενα δικαιολογητικά, που αφορούν στη χορήγηση Επιδόματος Νηπιαγωγείου, αποστέλλονται ηλεκτρονικά:

* **Για συμβεβλημένα Νηπιαγωγεία**, στο νηπιαγωγείο με την εγγραφή του νηπίου.
* **Για μη συμβεβλημένα νηπιαγωγεία**, μαζί με την πρώτη απόδειξη πληρωμής, για την Αθήνα στο Γραφείο Βρεφονηπιακών του ΤΥΠΕΤ στο: **e**:brefonipiakoiath@typet.groupnbg.com και για τη Θεσσαλονίκη στο **e**:pronoia.thes@typet.groupnbg.com.

Οι αποδείξεις παροχής υπηρεσιών πρέπει να εκδίδονται στο όνομα του γονέα που εργάζεται στην ΕΤΕ, να αναφέρουν το όνομα του παιδιού και τον μήνα ή το χρονικό διάστημα στο οποίο αφορούν.

Αναφορικά με ηλεκτρονικές αποδείξεις, οι οποίες εκδίδονται από μη συμβεβλημένες μονάδες, επισημαίνεται ότι δεν γίνονται αποδεκτές όταν αποστέλλονται σκαναρισμένες αλλά μόνο όταν προωθούνται ηλεκτρονικώς στο Γραφείο Βρεφονηπιακών από τον δικαιούχο γονέα.

Για την αποζημίωση των αποδείξεων, **απαραίτητη είναι η αναγραφή του ΑΜ ΤΥΠΕΤ του άμεσου μέλους**.

**Οι επί πιστώσει αποδείξεις πρέπει απαραιτήτως να συνοδεύονται από απόδειξη είσπραξης προκειμένου να αποζημιώνονται.**

Η φοίτηση καλύπτεται από το ΤΥΠΕΤ μόνο όταν διατίθεται άδεια ίδρυσης και λειτουργίας νηπιαγωγείου, εγκεκριμένη από αρμόδια όργανα.

**Επισημαίνεται** ότι η λίστα συμβεβλημένων νηπιαγωγείων αφορά μόνο σε οικονομική συμφωνία μεταξύ του Ταμείου Υγείας και της επιχείρησης.

Το κόστος εγγραφής νηπίων σε **συμβεβλημένο νηπιαγωγείο**, μαζί με το απαιτούμενο υλικό, **βαρύνουν τον γονέα** και έχουνσυμφωνηθεί στα 200€.

Περισσότερες πληροφορίες και διευκρινίσεις παρέχονται:

* Για περιοχές που εξυπηρετούνται από τις υπηρεσίες της **Αθήνας**, 210 3349359 / δ:19359, e: brefonipiakoiath@typet.groupnbg.com.
* Για τις περιοχές που εξυπηρετούνται από τις υπηρεσίες της **Θεσσαλονίκης**, τ: 2310 227991 & 2310 281936, e: pronoia.thes@typet.groupnbg.com.